《降旨截漕十万石为徐州凤阳各郡县仓储之备诗以言志》
清代·弘历

加赈至夏五，民犹未免饥。平粜及借种，诸政命齐施。

常平虽积贮，展转将无遗。我身纵北来，我心每南驰。

彭城实亲历，瘟疫方乘时。不待监门图，目睹嗟流离。

凤阳所属县，闻亦同沛徐。惠但施经见，向隅岂其宜。

夏非截漕时，灾重不可泥。分贮补仓缺，缓急可赖之。

与我共治者，宁非良有司。体此在抱心，推行其善为。